Motorsportverslag: Wêreld Tydrenkampioenskap ronde 6 – Portugal (18-20 Mei 2018) | | MotorPlus
Motorsportverslag: Wêreld Tydrenkampioenskap ronde 6 – Portugal (18-20 Mei 2018)
28/05/2018	MotorPlus 0 Comments
Thierry Neuville is die man wat in 2017 soveel belofte getoon het in sy Hyundai, maar het op meer as een geleentheid oorwinnings weggegooi deur onnodige foute. In 2018 toon hy egter dat hy uit sy foute geleer het. ‘n Welverdiende oorwinning in Portugal, sy tweede vir die seisoen, besorg aan hom die voortou in die 2018 kampioenskap. Sneldeel 7 was egter die laagtepunt vir sy Hyundai spanmaats. Die voorloper op daardie stadium,Hayden Paddon, maak ‘n groot ongeluk en beland in die hospitaal as voorsorg. Andreas Mikkelsen val ook uit weens meganiese probleme.
Vir M-Sport is dit ‘n tydren met gemengde resultate. Hul stêr renjaer, vyf keer wêreldkampioen Sebastien Ogier maak ‘n ongeluk in sneldeel 5. Spanmaat Elfyn Evans eindig egter in ‘n uitstekende tweede plek, terwyl die 24-jarige Fin Teemu Suninen sy debuut podium behaal in sy M-Sport Ford Fiesta.
Toyota se wenner in Argentinië, Ott Tanak, begin goed deur voor te loop, maar tel reeds in sneldeel twee ‘n tegniese probleem op. In die volgende sneldeel breek spanmaat Jari-Matti Latvala sy suspensie toe hy ‘n groot klip tref. Die oorblywende Toyota van Esapekka Lappi krap die spreekwoordelike kastaïngs uit die vuur deur vierde te eindig.
In sneldeel 12 eindig Citroen se Kris Meeke ook in die hospitaal nadat hy die Citroen se bou-kwaliteit tussen bome langs die roete “toets”, gelukkig sonder werklike beserings.
Portugal 2018 uitslag:
Esapekka Lappi – Toyota Yaris Gazoo Racing
2018 Kampioenskap na afloop van 20 Mei
Thierry Neuville (Hyundai Shell Mobis) – 119
Sebastien Ogier (M-Sport Ford) – 100
Ott Tanak (Toyota Gazoo Racing) – 72
Danny Sordo Citroen (Hyundai Shell Mobis) – 58
Esapekka Lappi (Toyota Yaris Gazoo Racing) – 57
Volgende rondte is Sardinië 7 – 10 Junie 2018.
Previous Previous post: Hyundai knap sy i20 op
Next Next post: Motorsportverslag: MotoGP – Franse GP – rondte 5 (20 Mei 2018)